open-index/open-wikipedia-markdown huggingface dataset:
פארק הדסה

ממוזער|250px|שמאל|פארק הדסה
**פארק קק"ל הדסה באר שבע** הוא פארק שכונתי בכניסה הצפונית של באר שבע, בצומת הרחובות רגר והצדיק מירושלים בעיצובו של אדריכל הנוף צבי דקל. בתוך הפארק נמצא הפסל הסביבתי "**[[אואזיס]]**" (נווה מדבר) שיצר הפסל ישראל הדני ואת הקרמיקה יצרה לידיה זבצקי. מהנדס הפסל היה אוסקר סירקוביץ'-סער. הפארק נחנך בשנת 1995.

## כללי
הפארק הוקם בכניסה הצפונית של באר שבע בסמוך לשכונה ד' על ידי אדריכל הנוף צבי דקל בשנת 1995 ושימש את "שער הכניסה" לעיר. הפארק הוא תרומה של ארגון נשות הדסה מארצות הברית. בפארק, המשתרע על פני 25 דונם, ישנם שבילי הליכה, פינות ישיבה ומתקני משחק לילדים. במרכז הפארק, יצר ישראל הדני פסל סביבתי בשם "אואזיס". הפסל משתרע על פני 4 דונם, והוא הגדול בישראל והגישה אליו היא מהשכונה. בחלקו המזרחי של הגן ישנה חורשת אשלים ודקלים הסמוכה לשדרות רגר. במרכז הגן ישנה מדשאה רחבת ידיים וכן בחלקו הצפוני והמערבי ואלה האזורים של הגן שעדיין מטופחים. רבים מהאריחים והלבנים שעטפו את המגדלים והקירות הוסרו ונעלמו.

### אואזיס
הפסל הסביבתי מורכב מששה מגדלי קונוס מבטון המתנשאים כל אחד לגובה של שבעה מטרים ופזורים במתחם. לכל מגדל יש שם המנציח את כוכבי הלכת של מערכת השמש וגורמי שמיים: נוגה, צדק, שבתאי, מאדים, כוכב חמה, כוכב שביט וירחים. בנוסף ישנה פינת ישיבה רחבה עם פרגולה מעליה, בשם מצפה. ראשי המגדלים בולטים לכל מי שנכנס לעיר. הפסל מוסתר בקירות מעוצבים ובצמחייה, ועל מנת להיחשף אליו יש להיכנס לשכונה וללכת אל הגן.

המגדלים מעוצבים באופן שונה אחד מהשני ובחלקם עטופים באריחי קרמיקה צבעוניים שיצרה לידיה זבצקי ובחלקם באבן חומה. לחלק מהמגדלים ניתן להיכנס ולחלק לא. כל מגדל ממוקם בחצר תחומה עם אזורי ישיבה ומעליהם פרגולות. קיר גדול ואלכסוני חוצה את המתחם ושביל מפותל עובר בין החצרות. בחלק מהמגדלים שולבו מזרקות ומפלי מים שאינם קיימים עוד. במגדל חמה שולבה מערכת מראות כך שאפשר היה לראות את השתקפות הכניסה לעיר, אך היא נהרסה.

היסטוריון האמנות גדעון עפרת כינה את העבודה הזו: .

עם השנים הגן נותר מתוחזק ומטופח, אך הפסל עצמו עומד מוזנח.

## גלריה

קובץ:Hadassah Park in Beer Sheva, 2021 13.jpg|פארק הדסה בבאר שבע, מגדל שביט
קובץ:Hadassah Park in Beer Sheva, 2021 22.jpg|פארק הדסה בבאר שבע, מגדל נוגה
קובץ:Hadassah Park in Beer Sheva, 2021 11.jpg|פארק הדסה בבאר שבע, מגדל שבתאי
קובץ:Hadassah Park in Beer Sheva, 2021 18.jpg|פארק הדסה בבאר שבע, מגדל מאדים
קובץ:Hadassah Park in Beer Sheva 061.jpg|פארק הדסה בבאר שבע, מגדל צדק
קובץ:Hadassah Park in Beer Sheva 055.jpg|פארק הדסה בבאר שבע, מגדל חמה
קובץ:Hadassah Park in Beer Sheva 043.jpg
קובץ:Hadassah Park in Beer Sheva 045.jpg
קובץ:Hadassah Park in Beer Sheva 032.jpg
קובץ:Hadassah Park in Beer Sheva 034.jpg|פארק הדסה בבאר שבע, כל המגדלים


## קישורים חיצוניים

* 
* סיבוב בפסל הסביבתי של ישראל הדני בכניסה לבאר שבע, באתר חלון אחורי

קטגוריה:באר שבע: גנים ופארקים
קטגוריה:שכונה ד' (באר שבע)
קטגוריה:ישראל: גני פסלים
קטגוריה:מבנים ואתרים שתכנן צבי דקל
צבי קידר

**צבי קידר** (נולד ב־1927) הוא דיפלומט ישראלי, שכיהן כשגריר ישראל ביפן בשנים 1978–1980.

## ביוגרפיה
קידר נולד ב־1927 בתל אביב בשם צבי קפלינסקי למנחם קפלינסקי. הוא השתייך לפלמ"ח ושירת בפלגה ד' של הגדוד הראשון ובהכשרת בית השיטה בשנים 1947–1949.

לאחר מלחמת העצמאות למד באוניברסיטה העברית, וב־1951 קיבל תואר בשפה וספרות ערבית. בשנה זו הצטרף למחקלת החקר במשרד החוץ, בה עסק בענייני מצרים במשך ארבעה שנים.

בשנים 1955–1957 למד מנדרינית באוניברסיטת לונדון מטעם משרד החוץ.

במרץ 1958 מונה למזכיר שני בצירות ישראל בראנגון.

ביוני 1961 מונה למזכיר ראשון בצירות ישראל בטוקיו.

ב־1964 מונה לממונה על היחסים בנציגות ישראל בסיאול אותה הקים תחת שגרירות ישראל ביפן.

קידר חניך במחזור הרביעי של המכללה לביטחון לאומי (1966–1967) ולאחר מכן סגן מנהל מחלקת חקר במשרד החוץ (1968–1970). בשנים 1970–1971 היה חוקר עמית במכון שילוח באוניברסיטת תל אביב, שם עסק בסין והמזרח התיכון.

בשנת 1971 מונה לשגריר ישראל בסינגפור.

בקיץ 1973 מונה לציר בשגרירות ישראל בלונדון.

בשנת 1978 מונה לשגריר ישראל ביפן, והחליף בתפקיד זה את שאול רמתי. ביולי 1978 הואמן גם כשגריר לא תושב של ישראל בדרום קוריאה, לאחר סגירת שגרירות ישראל בסיאול בשנת 1978.

ב־1980 מונה למנהל מחלקת מצרים במשרד החוץ, וב־1983 מונה לסמנכ"ל לענייני המזרח התיכון והעולם הערבי.

ב־1984 הצטרף לחברי גרעין קידר בכפר עזה. לאחר מכן הוצב בשגרירות ישראל בקהיר. ביוני 1984 נורה בקהיר ונפצע בידו, ועקב כך שב לארץ. באוגוסט 1985 קיבל , ארגון נאצריסטי בהובלת , שהתנגד להסכם השלום בין ישראל למצרים, אחריות על ההתנקשות, לאחר התנקשות בדיפלומט ישראלי אחר.

ביוני 1986 מונה לשגריר ישראל באוסטרליה. נכנס לתפקיד ב־1987 וכיהן בו עד 1992.

## הערות שוליים

קטגוריה:שגרירי ישראל בסינגפור
קטגוריה:שגרירי ישראל ביפן
קטגוריה:שגרירי ישראל באוסטרליה
קטגוריה:שגרירי ישראל בקוריאה הדרומית
קטגוריה:בוגרי המכללה לביטחון לאומי
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת לונדון
קטגוריה:לוחמי הפלמ"ח
קטגוריה:פצועי טרור ישראלים
קטגוריה:תל אביב-יפו: אישים
קטגוריה:כפר עזה: אישים
קטגוריה:יחסי ישראל–מצרים
קטגוריה:ישראלים שנולדו ב-1927
חד-צלע מגובשש

**חַד-צֶלַע מְגֻבְשָׁשׁ** (שם מדעי: *Compsobuthus schmiedeknechti*, נקרא בעבר **חד-צלע יהודה**) הוא מין של עקרב קטן ממשפחת העקצניים, אחד ממיני העקרבים הנפוצים בישראל, נפוץ מצפון הארץ דרומה כמעט עד קו באר שבע.

## טקסונומיה ואטימולוגיה
המין תואר לראשונה בשנת 1949 בשם *Compsobuthus werneri schmiedeknechti*, על סמך סינטייפים מנצרת (הולוטייפ זכר, MNHN-RS-6997). בשנת 1973 תואר בנפרד בידי האנטמולוגים הישראלים גרשם לוי, פנחס אמתי ואהרן שולוב תחת השם *Compsobuthus werneri judaicus*, אך ב-2000 סווג כשם נרדף זוטר (junior synonym) של התיאור של מ-1949, והועלה לדרגת מין עצמאי בהפרדה מ-*Compsobuthus werneri* שתפוצתו מוגבלת לסודאן, מצרים וחלקים מסיני.

שם הסוג *Compsobuthus* (מיוונית: κομψός, *compso* – מעוטר או מקושט, βῠθός, *buthus* – שם הסוג של הצרבן) מתייחס לרכסים הבולטים על גבו. שם המין הספציפי *schmiedeknechti* ניתן לכבודו של האנטומולוג הגרמני אוטו שמידקנכט. בעברית קרוי "חד-צלע מגובשש" בשל הרכסים הבולטים על גבו והגירגור הרב על גופו.

## תיאור
[ממוזער|חד-צלע מגובשש ב[נחל קישון]]
חד-צלע מגובשש הוא עקרב קטנטן (אורך 1–3 ס"מ בבוגרים), בעל צבע גוף שנע בין חום כהה מאוד לחום בהיר (לעיתים נדירות צהבהב). מאפיין זיהוי של הסוג הוא שלושה רכסי אורך חדים (carinae) החורגים אחורה מעבר לשולי לוחיות הגב, שעל שמם הוא נקרא חד-צלע. הבטן האחורית דקה ועם גירגור רב, והצבתות דקות וארוכות (זאת בניגוד לאמונה הרווחת כי צבתות דקות מעידות על קטלניותו של העקרב).

לרוב זיהוי המין קל יחסית: מבין מיני החד-צלע בארץ צבעו החום מסגיר אותו, ביחד עם הגירגור המרובה של גופו.

## אקולוגיה
חד-צלע מגובשש הוא עקרב לילי, המסתתר ביום תחת אבנים קטנות-בינוניות, בקירות אבן, בקליפות עץ ובמחילות רדודות. הוא טורף פרוקי-רגליים קטנים, ומאופיין בהתנהגות זהירה: בזמן ריצה הוא עוצר לעיתים קרובות, גם בשטח פתוח, ומחכה עד שיסתתר שוב. מין זה ידוע במיוחד בנטייתו להתגודד לשנת חורף, וניתן למצוא עד עשרות פרטים שהתקבצו יחד תחת קליפות עצים או אבנים, בעיקר בין נובמבר לאפריל.

### תפוצה ובית גידול
חד-צלע מגובשש נפוץ למדי בישראל, מהגליל והגולן דרומה עד מישור החוף ושפלת יהודה, וכן בירדן, לבנון, סוריה, וטורקיה. בשונה משאר קרוביו בישראל, הוא כמעט ואינו נצפה בנוף מדברי, ונוטה להימצא יותר בחבל הארץ הים-תיכוני.

### ארס
עקיצתו אינה נחשבת למסכנת חיים לאנשים בוגרים ללא אלרגיה, בערך כמו עקיצת דבורה. עם זאת, חשוב לפנות למעקב רפואי בכל מקרה של עקיצת עקרב.

## קישורים חיצוניים

## הערות שוליים

קטגוריה:עקצניים
קטגוריה:ארץ ישראל: עקרבאים
קטגוריה:בעלי חיים שתוארו ב-1949
אמנון בן יוחנן

**אמנון בן יוחנן** (21 באוקטובר 1929, י"ז בתשרי התר"ץ – 1 באפריל 2018, ט"ז ניסן התשע"ח) היה דיפלומט ישראלי, שכיהן כשגריר בקוריאה הדרומית, יפן ושוודיה.

## ביוגרפיה
אמנון בן יוחנן היה דיפלומט קריירה במשרד החוץ של מדינת ישראל ושירת בתפקידים דיפלומטיים שונים מחוץ לישראל.

בן יוחנן הצטרף למשרד החוץ ב־1948, ושימש כארכיבר במרכז הרישום (1948–1950), לבלר טקס (1950–1951), פקיד קונסולרי בקונסוליה הישראלית בניקוסיה (1951–1953), לשכן בשגרירות ישראל בטוקיו (1953–1956), עובד במחלקת קשרי ציבור (1957), מזכיר שני וסגן קונסול בשגרירות ישראל בהלסינקי שבפינלנד (1960–1962), ועוזר ראשי במחלקת מערב אירופה באגף אירופה של משרד החוץ (1962–1963). 

ב־1963 הושאל בן יוחנן למשרד ראש הממשלה ושימש כעוזר ראשי למנהל לשכת ראש הממשלה. בינואר 1967 מונה ליועץ מדיני לראש הממשלה לוי אשכול. ב־1967 מונה גם לדובר לשכת ראש הממשלה.

ב־1968 שב בן יוחנן למשרד החוץ כמזכיר מדיני של שר החוץ אבא אבן עד 1970.

בשנים 1970–1973 שימש כציר מקומי בשגרירות ישראל בטהראן.

ביולי 1973 מונה לשגריר בדרום קוריאה, עד 1977.

ב־1977–1980 שימש כמנהל מחלקת אסיה ופאסיפיק באגף אסיה ופאסיפיק במשרד החוץ.

בשנת 1980 מונה לשגריר ישראל ביפן, והחליף בתפקיד זה את צבי קידר. בתקופת כהונתו היה חבר הסגל הדיפלומטי בטוקיו וייצג את ישראל במסגרת הקשרים המדיניים והכלכליים בין המדינות.

בשנת 1985 סיים את תפקידו והוחלף על ידי יעקב כהן.

בשנים 1986–1987 היה מנהל מחלקה באגף קשתו"ם (קשרי תרבות ומידע).

ב־1990 מונה לשגריר ישראל בשוודיה, תפקיד בו שימש עד פרישתו לגמלאות ב־1994.

## קישורים חיצוניים
* אמנון בן יוחנן, באתר משרד החוץ

## הערות שוליים

קטגוריה:שגרירי ישראל ביפן
קטגוריה:שגרירי ישראל בקוריאה הדרומית
קטגוריה:שגרירי ישראל בשוודיה
קטגוריה:יועצים מדיניים לראש ממשלת ישראל
קטגוריה:ישראלים שנולדו ב-1929
קטגוריה:ישראלים שנפטרו ב-2018
שון לגאסי

**שון רוסיני** (באנגלית: **Sean Rossini**; נולד ב-28 בנובמבר 1995) הידוע יותר בשם הבמה שלו, **שון לגאסי** הוא מתאבק אמריקאי, המופיע בארגון ההיאבקות WWE, בתוכנית NXT. רוסיני התאבק עבור ארגוני היאבקות נוספים כמו All Elite Wrestling  (AEW), wXw, GWF ו-Pro Wrestling NOAH.

## ראשית חייו

שון רוסיני נולד ב-28 בנובמבר 1995 באוואנס, ג'ורג'יה, כאשר הוא למד בבית הספר התיכון המקומי, שם היה מעורב בספורט ופיתח אהבה מוקדמת לכושר גופני. בילדותו, רוסיני פיתח הערצה לענף ההיאבקות המקצועית, כשהעריץ דמויות גדולות ומרשימות ב-WWE, דבר שהעניק לו השראה לרדוף אחרי קריירה בתעשייה זו.

## קריירת היאבקות מקצועית
### ארגוני היאבקות עצמאיים (2016–2025)

רוסיני ערך את הופעת הבכורה שלו בענף ההיאבקות המקצועית ב-29 באוקטובר 2016 תחת שם הבמה, **שון לגאסי**. ב-8 בספטמבר 2020 בפרק של התוכנית *AEW Dark*, לגאסי הפסיד בקרב יחידים מול ויל הובס. לגאסי הופיע גם תקופה קצרה בארגון ההיאבקות Pro Wrestling Noah, כולל הופעה באירוע All Together, שבו התאמן הצטוות לשורות כריס רידגווי, כשביחד הם גברו על הצמד TMDK (זאק סייבר ג’וניור וקוסיי פוג'יטה).

ביולי 2025, הוכרז שלגאסי הוא אחד מששת הפיינליסטים בטורניר שייערך כדי לקבוע את אלוף ה-ID הראשון של ה-WWE.

### WWE (2024–היום)

בסוף שנת 2024, הוכרז שלגאסי הצטרף לתוכנית ה-ID של ה-WWE, שמטרתו לגייס כישרונות בולטים מסצנת ארגוני ההיאבקות העצמאיים. ב-5 במרץ 2025 בפרק של התוכנית *Evolve*, לגאסי, יחד עם ג'ק קרטוויל וקפוצ'ינו ג’ונס ניצחו את ג’קסון דרייק ואת סוייפ רייט (בראד ביילור וריקי סמוקס) בקרב שלושה נגד שלושה, שהיה הקרב המרכזי הראשון של Evolve לאחר חידושו תחת ה-WWE. הוא ערך את הופעת הבכורה הטלוויזיונית שלו בפרק של התוכנית *[[NXT Wrestling|NXT]]* ב-6 במאי בקרב באטל רויאל אשר קבע את הטוען לכתר לאליפות ה-NXT, שבו לבסוף ניצח מיילס בורן. ב-21 במאי בפרק של התוכנית *NXT*, לגאסי רשם ניצחון חשוב בקרב משולש מול ג'בון אוואנס ואשנטה "תי" אדוניס, ובעקבות זאת קיבל קרב עתידי על אליפות צפון אמריקה של NXT; לעומת זאת, לגאסי כשל בניסיון לזכות בתואר זה לאחר שנחל הפסד לאלוף דאז, אית'ן פייג' שלושה שבועות לאחר מכן. ב-4 ביוני בפרק של התוכנית *Evolve*, לגאסי השתתף בקרב הדחות מרובע מול ג'קסון דרייק, קיאנו קרבר ואידריס אנופי שקבע את אלוף Evolve הראשון, שם היה האדם האחרון שהודח על ידי האלוף הראשון, ג'קסון דרייק. לגאסי איתגר שוב את דרייק לקרב על אליפות Evolve ב-25 בדצמבר בפרק של התוכנית *NXT*, אך נכשל בניסיון זה לזכות בתואר.

ב-20 בינואר 2026, ארגון ה-WWE הודיע כי לגאסי חתם רשמית על חוזה ברוסטר של NXT.

## אליפויות והישגים

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-162 מתוך 500 המתאבקים הטובים ביותר לשנת 2025

* **הישגים בארגון ההיאבקות Viral Pro Wrestling – VPW**
** אליפות העולם של VPW (פעם אחת)
** אליפות אאוטברייק של VPW (פעם אחת)
** אליפות הזוגות של VPW (פעם אחת)  - עם קודי פלאפמן

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1995
היה היה - ההרפתקנים

"**הָיֹה הָיָה - ההרפתקנים**" (נקראת גם: "**היה היה - מגלי ארצות**", או "**היה היה - מגלים"**) (בצרפתית: **Il était une fois... Les Explorateurs**) היא סדרת טלוויזיה מונפשת חינוכית שנוצרה ובוימה על ידי אלבר בארייה בסטודיו פרוסידיס, ומציגה את החוקרים ומגלי הארצות הגדולים בהיסטוריה. זו הסדרה השישית בזיכיון "היה היה", אחרי הסדרה הקודמת "היה היה - ממציאים".

הסדרה שודרה לראשונה בצרפת בערוץ , החל מ-10 בדצמבר 1996, ובישראל היא שודרה בערוץ הטלוויזיה החינוכית ב-1997.

## דיבוב
* אריאל פורמן - מאסטרו
* עפרון אטקין - פייר / דמויות שונות
* צביקה שוורצברג - ג'מבו / דמויות שונות
* יורם יוספסברג - בריון / דמויות שונות
* שרית סרי - פסי / דמויות שונות
* מיכה אוזין סליאן - דמויות שונות

## פרקים
# הנווטים הראשונים
# אלכסנדר הגדול
# אייריק האדום וגילוי אמריקה
# ג'ינג'יס חאן
# אבן בטוטה
# המפרשיות הגדולות
# ואסקו דה גאמה
# הולדתו של שירות הדואר
# האחים פינזון
# אמריגו וספוצ'י
# פרדיננד מגלן
# קבסה דה ואקה
# ויטוס ברינג
# בוגנוויל והאוקיינוס השקט
# ברוס ומקורות הנילוס
# שארל מארי דה לה קונדמין וקו המשווה
# קפטן קוק
# אלכסנדר פון הומבולדט
# משלחת לואיס וקלארק
# סטיוארט ובורק באוסטרליה
# סטנלי וליווינגסטון באפריקה
# אמונדסן וסקוט בקוטב הדרומי
# אלכסנדרה דויד ניל בטיבט
# פיקאר מפסגות ההרים למעמקי הים
# המסע לחלל

## קישורים חיצוניים

* 15px היה היה - ההרפתקנים | פרק 1 - הנווטים הראשונים, סרטון בערוץ יוטיוב

## הערות שוליים

קטגוריה:היה היה
קטגוריה:סדרות הנפשה צרפתיות
קטגוריה:סדרות טלוויזיה צרפתיות לילדים
קטגוריה:הטלוויזיה החינוכית הישראלית - תוכניות רכש
קטגוריה:ערוץ לוגי: תוכניות רכש
קטגוריה:סדרות טלוויזיה צרפתיות שעלו לשידור בשנות ה-1990
פאגי (להקה)

**פאגי** (באנגלית: **Puggy)** היא להקה בלגית שהוקמה בשנת 2004 בידי הבסיסט הצרפתי רומן דקאמפ, הסולן האנגלי מת'יו איירונס והמתופף השוודי אגיל "זיגי" פרנזן בבית ספר לג'אז בבריסל. בשל מקום הקמתה, הלהקה מחשיבה את עצמה כבלגית. הלהקה הוציאה ארבעה אלבומים וחתמה בחברת התקליטים Mercury Records.

## קריירה

Puggy הופיעה ברחבי העולם וחיממה להקות יוקרתיות כמו הסמאשינג פאמפקינס, אינקיובס ודיפ פרפל. אלבומם הראשון, *Dubois Died Today*, יצא בלייבל העצמאי Talkieo ביוני 2007.

בשנת 2010 הם הופיעו בתוכנית הטלוויזיה הצרפתית *Taratata* כדי לקדם את אלבומם השני, *Something You Might Like*. האלבום הוליד שלושה וידאו-קליפים לשירים "I Do", "When You Know" ו-"How I Needed You". השיר "When You Know" משמש גם כשיר הנושא של סדרת הטלוויזיה הצרפתית *Detectives*.

בשנת 2013 הוציאה הלהקה את אלבומה השלישי, *To Win the World*, שזכה למעמד של אלבום פלטינה בבלגיה. הם קיימו סיבובי הופעות נרחבים בצרפת, בלגיה, שווייץ והולנד. בשנת 2014 הם הופיעו מול אולם מלא ב"פורסט נשיונל" בבריסל (קיבולת של 9,000 איש).

קטעים של הלהקה נכללו בסרט ההמשך של "לארגו וינץ'" (Largo Winch). בשנת 2016 יצא אלבומם הרביעי, *Colours*. בשנת 2017, שולבו רבים משיריהם בפסקול הסרט "ביגפוט ג'וניור" (The Son of Bigfoot) ובסרט ההמשך "משפחה על גלגלים" (Bigfoot Family).

## דיסקוגרפיה
**דיסקוגרפיה (אלבומים)**

## קישורים חיצוניים

* 

## הערות שוליים

קטגוריה:להקות בלגיות
קטגוריה:להקות שהוקמו בשנת 2004
ויליאם שוץ

**ויליאם שוץ** (באנגלית: **William "Will" Schutz**; 27 במאי 1961 – 25 במאי 2009) היה שחקן אופי אמריקאי, שהיה לאחד מעמודי התווך של סצנת התיאטרון בשיקגו במשך למעלה משני עשורים. הוא נודע בזכות המראה הייחודי שלו, הרב-גוניות הדרמטית שלו ותרומתו המשמעותית לתיאטראות ה"סטורפרונט" (Storefront) בעיר.

## ראשית חייו
שוץ נולד ב־27 במאי 1961 בטקומסה נברסקה כבנו של רופא העיר והצעיר מבין שבעה ילדים. בגיל חמש עבר תאונה קשה שהותירה צלקות משמעותיות בפניו. אף על פי שעבר ניתוחים פלסטיים לשחזור פנים במהלך התבגרותו, המראה הייחודי שנותר לו הפך מאוחר יותר לסימן ההיכר המקצועי שלו כשחקן אופי.

הוא החל את לימודי המשחק באוניברסיטת נברסקה, שם סיים תואר ראשון (BFA). לאחר מכן המשיך ללימודי תואר שני במשחק (MFA) במשחק באוניברסיטת אוהיו, אותם סיים בסוף שנות ה-80. מיד לאחר לימודיו נסע לשיקגו, כדי להשתלב בסצנת התיאטרון התוססת שלה.

שוץ היה דמות אהובה בקהילת האמנים בשיקגו ונודע בנדיבותו ובחונכות שסיפק לשחקנים צעירים. בשנת 2008 אובחן כחולה בסרטן הלבלב. הוא נאבק במחלה במשך כשנה ונפטר ב-25 במאי 2009 בבית חולים בסקוקי, אילינוי, יומיים לפני יום הולדתו ה-48.

## קריירה בתיאטרון
שוץ היה דמות מרכזית בתקופת הפריחה של תיאטראות השוליים בשיקגו בשנות ה-90. הוא היה חבר בלהקת התיאטרון המשפיעה Defiant Theatre, שהייתה ידועה בהפקות נועזות וויזואליות מאוד. הוא זכה לשבחים על יכולתו לגלם דמויות מורכבות, החל מנבלים מאיימים ועד לדמויות קומיות רגישות. מבקרי התיאטרון בשיקגו תיארו אותו כשחקן חסר פחד על הבמה.

במהלך הקריירה שלו הופיע על הבמות הנחשבות ביותר בעיר, ביניהן:
* תיאטרון גודמן (Goodman Theatre)
* תיאטרון סטפנוולף (Steppenwolf Theatre)
* Chicago Shakespeare Theater
* Victory Gardens Theater

## פילמוגרפיה
אף על פי שעיקר פועלו היה בתיאטרון, שוץ הופיע במספר סרטים וסדרות טלוויזיה בתפקידי אורח:

## קישורים חיצוניים

* Chicago Reader: Will Schutz, dead at 47

## הערות שוליים

קטגוריה:אמריקאים שנולדו ב-1961
קטגוריה:אמריקאים שנפטרו ב-2009
מסלול מכשולים המירוץ המטורף

**מסלול מכשולים המירוץ המטורף** (באנגלית: **Screwball Scramble**) הוא צעצוע מתוצרת חברת טומי, הכולל הובלת מיסב כדורי מפלדת כרום בקוטר 14 מילימטר סביב מסלול מכשולים. המשחק ידוע ביפן בשם "Athletic Land Game" Lit. アスレチックランドゲーム) . השחקן מנחה את הכדור באמצעות כפתורים, חוגות ומנופים שונים המשפיעים על חלקים מהמסלול. אם נעשית טעות, השחקן חייב להתחיל מחדש. מטרת המשחק היא להשלים את המסלול מהר ככל האפשר. הוא אינו דורש סוללות ומומלץ לילדים בני חמש ומעלה. הצעצוע היה פופולרי בשנות ה-80, ועדיין זמין כיום.

מחוץ ליפן, המשחק היה ידוע במקור בשם "Run Yourself Ragged", ולאחר מכן בשם "Snafu: The Maze Game That Runs You Ragged", "Crazy Maze", "Tricky Golf", ושמות נוספים. המכשיר שובט בברית המועצות כ-"Кто быстрее" (*Kto bystree* - "מי מהיר יותר").

## חלקי המסלול
* החלק הראשון של המסלול הוא שביל ההטיה; על ידי לחיצה על כפתור על השחקן להטות את חלקי השביל על מנת לנענע את הכדור לרוחב ולהניח אותו על הרציף בקצה.
* על ידי סיבוב חוגה, על השחקן להרים את הכדור מהמשטח באמצעות עגורן מגנטי ולהניח אותו על המקבילים.
* המוטות המקבילים הם שני מוטות מתכת שעליהם יושב הכדור. על ידי הזזת המוטות הללו זה מזה בעזרת מנוף, ניתן לגרום לכדור להתגלגל לאורך המוטות. עם זאת, אם המוטות נפתחים יותר מדי, הכדור ייפול דרכם. אם יצליח, הכדור יתגלגל מקצה המוטות ועל השולחן הלא יציב.
* שולחן לא יציב הוא שולחן שטוח עם גבול סביבו ויתדות שונות במרכז; על השחקן להטות את השולחן הזה בעזרת מנוף כדי להעלות את הכדור לרמפה בקצה, ולהימנע מנפילה בפתח שווא בגבול.
* הרמפה מובילה למכשול הצמיגים, על ידי לחיצה על כפתור על השחקן לקפוץ לרמות גבוהות יותר ולבסוף דרך חישוק.
* לאחר מכן הכדור נכנס למבוך עיוור (מכוסה), אשר על השחקן להשתמש במנוף כדי להנחות את הכדור דרכו על ידי הטיה. כיסוי המבוך ניתן להסרה, דבר שימושי לשחקנים צעירים יותר.
* לאחר שעברו את המבוך, הכדור מונח על משטח בצורת טיל, אשר מזיזים אותו, באמצעות אותו חוגה כמו העגורן, כדי להכניס את הכדור לקטפולטה.
* לחיצה על הכפתור האחרון מפעילה את הבליסטרה ויורה את הכדור לעבר פעמון. ברגע שהפעמון מצלצל, המשחק נגמר.
* כמו כן, השחקן יכול לנסות להשלים את המסלול לפני שייגמר הטיימר של 60 שניות.

## מבוכים נוספים
### מסלול מכשולים המירוץ המטורף רמה 2
מסלול שני, "Screwball Scramble Level 2" שוחרר על ידי Tomy Europe בשנת 2020, ותוכנן להיות מחובר לראשון. הוא שוחרר ביפן במרץ 2023 תחת השם Lit. "Athletic Land Game - Sea Adventure"  עם ערכת צבעים שונה.

### מסלול מכשולים המירוץ המטורף עלה שלב
מסלול שלישי, "Screwball Scramble Level Up" שוחרר בשנת 2023, שוב על ידי Tomy Europe. גרסה זו של המשחק לוקחת השראה ממשחקי ארקייד כמו דונקי קונג עם עיצוב אנכי וצבעים כהים בסגנון רטרו. הוא שוחרר ביפן בשנת 2024 בשם Lit.  "Athletic Land Game - Level Up".

## קישורים חיצוניים
* 

## הערות שוליים

קטגוריה:משחקי ילדים
קטגוריה:משחקי ילדים פיזיים
קטגוריה:משחקי כדור
סקיפיו אפריקנוס משחרר את מסיבה

**סקיפיו אפריקנוס משחרר את מסיבה** הוא ציור היסטורי מאת ג'ובאני בטיסטה טייפולו, נוצר בשנת 1719 בוונציה, והוא ציור המתאר סצנה מן ההיסטוריה הרומית העתיקה. היצירה עוסקת בדמותו של סקיפיו אפריקנוס ובהתרחשות הקשורה למלחמות בין רומא לקרתגו, ומשקפת עניין בנושאים היסטוריים מן העולם הקלאסי.

היצירה מתארת את סקיפיו אפריקנוס לאחר קרב באיקולה בשנת 209 לפנה"ס, שבו הביס את הקרתגים ואת בעלי בריתם האיברים והצפון־אפריקאים. באותו הקשר מובא לפניו אחד השבויים, אשר מזוהה כמסיבה, אחיינו של מסיניסה, מנהיג מנומידיה המזרחית. סקיפיו מזהה את זהותו של הצעיר ומשחרר אותו, שולח אותו חזרה אל דודו כשהוא מצויד במתנות, ובכך רוכש את נאמנותו של מסיניסה לרומא.

## תיאור היצירה

הציור מתאר את הרגע שבו מובא מסיבה, אחיינו הצעיר של מסיניסה מנומידיה, לפני המצביא הרומי סקיפיו אפריקנוס לאחר שנשבה במהלך הקרבות בשנת 209 לפנה"ס. מסיבה, שנאסר עליו להשתתף בלחימה אך עשה זאת בכל זאת, נתפס בשדה הקרב והובא בפני סקיפיו. כאשר נודע לסקיפיו על זהותו, הוא נזף בו על אי־ציותו להוראות דודו, אך בחר שלא להענישו. תחת זאת, שחרר אותו ושלח אותו חזרה אל דודו כשהוא נושא עמו מתנות, ובכך ביטא יחס של נדיבות ושיקול דעת מדיני. ההתרחשות קשורה למערכה הרחבה נגד קרתגו, שבמהלכה הביס סקיפיו את הקרתגים ואת בעלי בריתם, וביסס את מעמדו הצבאי.

הסצנה בנויה באמצעות מחוות דרמטיות וקנה מידה רחב, תוך שילוב של אדריכלות קלאסית היוצרת מסגרת חזותית המזוהה עם העולם הרומי העתיק. הדמויות מוצבות במערך המדגיש את סמכותו של סקיפיו ואת מעמדו לעומת השבוי הצעיר. האלמנטים הבימתיים והאדריכליים מחזקים את אופייה הפומבי של ההתרחשות ומדגישים את משמעותה המדינית. פרטים כגון הדגל הנושא את ראשי התיבות SPQR ממקמים את האירוע במסגרת הרפובליקה הרומית ומדגישים את סמכותה.

## פרשנות וסמליות

היצירה מדגישה את ערכי הנדיבות, הכבוד והמנהיגות המדינית באמצעות תיאור מעשהו של סקיפיו. בהתאם למוסכמות האמנותיות של המאה ה־18, דמויות צפון־אפריקאיות בעלות מעמד גבוה מוצגות בדמיון לאירופים, תוך הבחנה בעיקר באמצעות לבושן. לצד זאת מופיעה דמות של נער שחור בצד שמאל, המתואר ככל הנראה כמשרתו של סקיפיו, בהתאם לאותן מוסכמות ייצוגיות. הבחירות האיקונוגרפיות הללו משקפות את דרכי הייצוג המקובלות בתקופה ואת האופן שבו הותאם הסיפור ההיסטורי לקהל בן הזמן.

## קישורים חיצוניים

## הערות שוליים

קטגוריה:ציורי היסטוריה
קטגוריה:ציורי שמן
קטגוריה:ציורים מהמאה ה-18
קטגוריה:ציורי מלחמה
קציר תפוחי האדמה

**קציר תפוחי האדמה** (בצרפתית: **La Récolte des pommes de terre**) הוא ציור שמן על בד מאת ז'אן-פרנסואה מילה משנת 1855. היצירה צוירה לאחר מעברו של האמן מפריז לכפר ברביזון בשנת 1851, תקופה שבה הקדיש את יצירתו לתיאור חיי האיכרים בסביבתו. ציורים מסוג זה זכו לפרשנויות שונות, כאשר יש שראו בהם ביקורת על התנאים החברתיים של התקופה, ואחרים פירשו אותם כביטוי להרמוניה בין האדם לטבע.

בציור מתוארת סצנה חקלאית רחבת היקף. בצדו הימני נראה איכר השופך סל תפוח אדמה לתוך שק שאותו מחזיקה אישה. לידם מונחים שלושה שקים מלאים ועגלה. במישור האחורי, בצד השמאלי, שני גברים חופרים תפוחי אדמה, בעוד נשים אוספות אותם. הקומפוזיציה משלבת בין פעולות שונות של עבודה חקלאית, המתרחשות בו זמנית בשדה.

הנוף מחולק גם מבחינת התאורה: בצד השמאלי השמים מוארים באור שמש חם, ואילו בצד הימני נראים עננים כהים ונמוכים המבשרים גשם. ניגוד זה בין אור לחושך מדגיש את המתח שבין תנאי הטבע המשתנים לבין עבודת האיכרים, ומעניק לסצנה ממד דרמטי.

הציור חתום בפינה הימנית התחתונה בשם האמן. תולדות הבעלות שלו כוללות מספר אספנים, בהם פפלו, הברון גתהאלס ויליאם טי. וולטרס, ולאחר מכן עבר בירושה להנרי וולטרס ולבסוף נתרם למוזיאון וולטרס בשנת 1931.

## הערות שוליים

קטגוריה:גברים בציור
קטגוריה:נשים בציור
קטגוריה:ציורי שמן
קטגוריה:ציורים מהמאה ה-19
נעמי הררי

**נעמי הררי** (נולדה ב-1999) היא שחקנית ישראלית.

## ראשית חייה
הררי נולדה לאם עובדת סוציאלית ואב פסיכיאטר. למדה במגמות תיאטרון בבית ספר רמת חן ובתלמה ילין. את שירותה הצבאי עשתה בתיאטרון צה"ל. למדה משחק בבית הספר למשחק של יורם לוינשטיין.

## קריירה
בשנת 2023 הררי שיחקה בתפקיד הראשי בסרט "המשלחת". בסרט היא גילמה את ניצן, תלמידת תיכון היוצאת למסע לפולין יחד עם כיתתה.

בשנת 2024 הררי הצטרפה לסדרת הטלוויזיה של כאן 11, "המפקדת", לעונתה השלישית של הסדרה. בסדרה הררי גילמה את אביב.

בשנת 2025 כיכבה הררי בסרט הקצר "זיכרון אשר דוהה", שהיה מועמד לפרס אופיר.

בשנת 2026 החלה הררי לשחק בסדרת הדרמה של יוסי מדמוני ואבי תפילינסקי, "בהסתורה". בסדרה הררי מגלמת את רוחל'ה הורוביץ, צעירה חרדית שחולמת להיות שחקנית.

## חיים אישיים
הררי בזוגיות עם השחקן אורי בלופרב, אותו הכירה בסרט "זכרון אשר דוהה". אחותה הגדולה היא השחקנית אביגיל הררי. 

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:ישראלים שנולדו ב-2000
קטגוריה:ישראליות שנולדו ב-2000
חד-צלע גדול

**חַד-צֶלַע גָּדוֹל** (שם מדעי: **Compsobuthus longipalpis**) הוא מין של עקרב צהוב ממשפחת העקצניים, המאופיין בצבתות ארוכות ודקות וברכסי גב בולטים. בישראל נחשב בעבר לנדיר, אך נראה כי הוא נפוץ באופן מקומי והמפגשים איתו נדירים בשל אורח חייו. נצפה בעיקר במדבר יהודה בסביבות ים המלח.

## טקסונומיה ואטימולוגיה
המין תואר לראשונה במאמר שפורסם ב-1973 על-ידי האנטומולוגים הישראלים גרשם לוי, פנחס אמתי ואהרן שולוב לצד מיני חד-צלע נוספים: חד-צלע כרמלי (*C. carmelitis*), המין הירדני *C. jordanensis* והמין מחצי האי ערב *C. arabicus.*

שם הסוג *Compsobuthus* (מיוונית: κομψός, *compso* – מעוטר או מקושט; βῠθός, *buthus* – שם הסוג של הצרבן) מתייחס לרכסים הבולטים על גבו. שם המין הספציפי *longipalpis* (מלטינית: *longus* - ארוך; *palpus* - פדיפלפ, רגלבחנין, צבת) מתייחס לצבתות הארוכות והדקות שלו. בעברית נקרא "חד-צלע גדול" בשל גודלו היחסי לצד צבתותיו הארוכות.

## תיאור
חד-צלע גדול הוא עקרב בינוני (אורך כולל של הבוגרים כ-4–5 ס"מ), בעל גוף צהוב כהה, עם איברים חיצוניים בגוון צהוב חיוור. כאופייני לבני הסוג, על לוחיות הגב חמישה רכסים הבולטים אחורה. על פרק הבטן האחורית החמישי (שלפני שלפוחית הארס) יש גוון כהה לא אחיד.

זיהוי המין קל יחסית: הרגליבחנין והצבתות הארוכות והדקות ביחד עם גודלו מבדילות אותו ממיני החד-צלע האחרים בארץ. בשונה מעקצן צהוב, יש לו חמישה (ולא שלושה) רכסים הבולטים לאורך כל הגב, ובנוסף הגוון הכהה של הפרק החמישי בבטן האחורית (לפני בלוטת הארס) גרדיאנטי בצבעו ולא אחיד, וגולש לעיתים קרובות לפרקים הסמוכים.

## אקולוגיה
החד-צלע הגדול הוא עקרב לילי מדברי, המסתתר ביום תחת אבנים גדולות, בקירות אבן, במחילות רדודות ובקרום קרקע סדוק. הוא טורף פרוקי-רגליים קטנים או בינוניים.

החד-צלע הגדול נצפה במצרים (סיני), ישראל, סוריה, ירדן וערב הסעודית. הוא חי באזורים מדבריים של אדמות סלעיות, חובב במיוחד חריצי סלעים ונקיקים, ונמנע מחולות חשופים.

### ארס
העקיצה של חדי-צלע חלשה יחסית ואינה נחשבת למסוכנת לבני אדם בוגרים, אך עדיין מומלץ מעקב רפואי במקרה עקיצה.

## קישורים חיצוניים

## הערות שוליים

קטגוריה:עקצניים
קטגוריה:ארץ ישראל: עקרבאים
קטגוריה:בעלי חיים שתוארו ב-1973
קטגוריה:טקסונים שתוארו בידי פנחס אמתי
קטגוריה:טקסונים שתוארו בידי גרשום לוי
Spine EP

**"Spine EP"** הוא מיני-אלבום של להקת הרוק מוניקה סקס, שיצא ב-28 בדצמבר 2011. זהו מיני האלבום הראשון של הלהקה בכלל ויצירתה הראשונה והיחידה עד כה באנגלית בפרט.

## רשימת רצועות
כל המילים והלחנים נכתבו על ידי יהלי סובול.

## משתתפים
מילים, לחנים, גיטרות ושירה: יהלי סובול

גיטרות, בס וקולות: פיטר רוט

קלידים ובס: ספי אפרתי

תופים והפקה מוזיקלית: שחר אבן צור

צ'לו: קרני פוסטל

מיקס: אייל אבן צור

## הערות שוליים

קטגוריה:מיני-אלבומים מ-2011
קטגוריה:מיני-אלבומי בכורה מ-2011
קטגוריה:מוניקה סקס
קטגוריה:מיני-אלבומים באנגלית
קטגוריה:אלבומי חברת נענע דיסק
אמינופנאזון

**אמינופנאזון** (**Aminophenazone**) הוא ה וה (INN) של תרכובת כימית מקבוצת התרכובות ההטרוציקליות החנקניות, המהווה פיתוח המשך של . שניהם נגזרות  סינתטיות, אשר בשל השפעתן מורידת החום (אנטיפירטית) והמשככת כאבים (אנלגטית) שווקו בהצלחה כבר במאה ה-19 בתרופות של  הגרמנית (תחת השמות המסחריים **פירמידון** ו**אנטיפירין** בהתאמה).

אף שהתרופה זולה ויעילה, במיוחד בטיפול בשיגרון, היא טומנת בחובה סיכון חמור לתופעות לוואי קשות ולעיתים קטלניות, לרבות אגרנולוציטוזיס. אף על פי שייצורה והשימוש בה נאסרו במדינות רבות, כולל צרפת, תאילנד, הודו, יפן וארצות הברית, לעיתים עדיין נעשה בה שימוש במדינות מתפתחות.

## היסטוריה
 ו נחשבים לממציאי החומר הפעיל אמינופנאזון, אשר הוכנסה לשוק בשנת 1897 בתרופה "פירמידון" על ידי החברה  מ (כיום חלק מפרנקפורט בגרמניה).

## הפקה וסינתזה
ניתן להפיק אמינופנאזון מ באמצעות , ולאחר מכן חיזור של 4-ניטרוסופנאזון ו.

## שימוש
אמינופנאזון הוא  בעל תכונות מורידות חום, נוגדות דלקת ומשככות כאבים. כמשכך כאבים שאינו אופיואיד, הוא מהווה פיתוח המשך של פנאזון ויעיל פי שלושה ממנו, אך קיים סיכון לאגרנולוציטוזיס. בשל המטבוליט המסרטן , מותר להשתמש באמינופנאזון רק ברפואה וטרינרית (בשלבים מוקדמים של הלם אלח דמי אצל כלבים וחתולים ובשילוב עם ), ומאז שנת 1977 הוא הוחלף בתכשירים משולבים על ידי .

תבחין נשימה עם אמינופירין מסומן בפחמן-13 שימש למדידה לא פולשנית של פעילות  בכבד.

## פרמקוקינטיקה
לאחר מתן דרך הפה, אמינופנאזון נספג במהירות. קיימת רמה נמוכה של . אצל חולדות, 30 דקות לאחר שניתן נצפתה רמה מוגברת של ריכוז ברירית האף ובכבד.

בשתן התגלה 4-אצטילאמינו-3-מתיל-1-פנילפירזולון. הדבר מעיד על N-דה-אלקילציה חמצונית על ידי  (מונואוקסיגנזות המכילות ציטוכרום P450 או אוקסיגנזות בתפקוד מעורב) בכבד, ולאחריה אצטילציה של קבוצת האמין הראשונית החופשית. מנגנון אנלוגי נצפה במטבוליזם של המטבוליט של מטאמיזול, הדומה לו מאוד מבחינה מבנית, 4-מתילאמינופנאזון, לאחר ספיגתו. קצב המטבוליזם על ידי מערכת הציטוכרום P450 אצל חולדות תלוי בשעות היום. דרך הכליות, אמינופנאזון יכול להיות מופרש ללא שינוי, לאחר  או לאחר סולפציה; לאחר מינון גבוה, עשויה להופיע חומצה רובזונית בשתן, ולגרום לצביעתו באדום.

## קישורים חיצוניים

## ביאורים

## הערות שוליים

קטגוריה:מדכאי דלקת שאינם סטרואידים
קטגוריה:משככי כאבים
קטגוריה:תרופות לפי א'-ב'
אפולו רודף אחר דפנה

**אפולו רודף אחר דפנה** הוא ציור מאת ג'ובאני בטיסטה טייפולו, שנוצר באמצע המאה ה־18 בוונציה (בסביבות 1755–1760), הוא ציור שמן על בד המתאר סצנה מן המיתולוגיה היוונית. היצירה מבוססת על סיפור מתוך "מטמורפוזות" מאת אובידיוס ומשקפת את עיסוקו של טייפולו בנושאים מיתולוגיים פופולריים מן הספרות הקלאסית, תוך הדגשת דרמה, תנועה ועוצמה רגשית.

## תיאור היצירה

הציור מתאר את הרגע הדרמטי שבו דפנה, נימפה בתו של אל הנהר פניוס, נמלטת מפני אפולו המבקש להשיגה. אפולו מוצג כגבר צעיר עטור זר דפנה, לבוש בגלימה זהובה המתנופפת מאחוריו, כשהוא רץ קדימה בתנופה ומצביע בידו לעבר דפנה. גופו נוטה קדימה ורגלו מורמת, באופן המדגיש את הדחף והתנועה. דפנה מתוארת עירומה ונשענת לאחור על גבי כלי גדול, כאשר גופה עובר שינוי הדרגתי: אצבעות ידיה הופכות לענפים ועלים, ואחת מרגליה משתנה לגזע עץ. היא נשענת על בד בהיר הנתמך בידי קופידון, המתואר כילד מכונף, בעוד דמותו של פניוס, אביה, מופיעה לצדה כדמות זקנה בעלת זקן ארוך, המסובב את גופו כדי להגן עליה. סביב הדמויות נראים עצים, נוף הררי מרוחק ושמים פתוחים, היוצרים תחושת מרחב וממקמים את ההתרחשות בסביבה טבעית רחבה.

הקומפוזיציה מבוססת על תנועה דינמית עזה, שבה התנופה קדימה של אפולו יוצרת תגובת נגד בדמות נסיגתה של דפנה לאחור. מבנה הסצנה אינו סימטרי וממוקד מחוץ למרכז, בהתאם למסורת האמנות הוונציאנית, דבר התורם ליצירת מתח ותנועה מתמשכת. המחוות הגופניות של הדמויות, כיווני המבט ותנוחות הגוף פועלים יחד ליצירת דרמה חזותית, כאשר הדמויות מקובצות סביב רגע הפעולה אך אינן מסודרות באופן יציב. השימוש בקומפוזיציה זו מעניק ליצירה עוצמה רגשית בולטת במיוחד.

## פרשנות וסמליות

הנושא מבוסס על סיפור אהבתו של אפולו לדפנה לאחר שנפגע מחץ זהב של קופידון, בעוד דפנה נפגעה מחץ עופרת שגרם לה לדחות את אהבתו. כאשר אפולו רודף אחריה, היא פונה לאביה פניוס בבקשה להינצל, והוא משנה את גופה לעץ דפנה. הציור מתאר את רגע המעבר שבו גופה של דפנה הופך בהדרגה לעץ, וכך משלב בין דמות אנושית לטבע. קופידון, המסתתר ומתבונן, מייצג את הכוח שגרם להתרחשות, בעוד פניוס מסמל את ההתערבות האלוהית המגינה. הסצנה מדגישה את תחושת הדחיפות, הפחד והבריחה, לצד ההתערבות האלוהית המובילה לשינוי.

## קישורים חיצוניים

## הערות שוליים

קטגוריה:ציורים המבוססים על המיתולוגיה היוונית
קטגוריה:ציורים המבוססים על מטמורפוזות
קטגוריה:ציורי שמן
קטגוריה:ציורים מהמאה ה-18
קטגוריה:ציורים של קופידון
קטגוריה:אפולו
קטגוריה:הגלריה הלאומית לאמנות וושינגטון: ציורים
קטגוריה:ציורי עירום
ג'קסון דרייק

**ג'קסון דרייק** (באנגלית: **Jackson Drake**; נולד ב-30 באוגוסט 2003) הידוע יותר בשם הבמה שלו, **ג'קסון דרייק** הוא מתאבק אמריקאי, המופיע בארגון ההיאבקות WWE, בתוכנית NXT. דרייק הוא פעם אחת ואלוף Evolve הראשון של ה-WWE וכמו כן חבר בקבוצת פרויקט ואניטי.

## קריירת היאבקות מקצועית
### תחילת קריירה ובכורה (2017–2026)

דרייק ערך את הופעת הבכורה שלו בזירת ארגוני ההיאבקות העצמאיים בשנת 2017 לאחר שהתאמן אצל קם קרטר ולברון קוזונה. שנתיים לאחר מכן, הוא הקים צמד זוגות עם ג'יי מלאכי בשם Wrestling Prodigies, כשהשניים זכו באליפות הזוגות של FSPW ובאליפות הזוגות של PWF.

הוא ערך מספר הופעות בארגון ההיאבקות All Elite Wrestling (AEW) בין השנים 2022 ל-2024, כאשר התאבק לפחות בקרב אחד בכל שנה. ב-15 בינואר 2026, הודיע דרייק כי לא יקבל עוד הזמנות להופעות בארגוני היאבקות עצמאיים בעתיד.

### WWE (2023–היום)

דרייק הופיע בעבר להופעה חד פעמית ב־WWE תחת שם הבמה, **דרייק תומפסון** ב-15 במאי 2023 בפרק של התוכנית *[[WWE Raw|Raw]]*, שם חבר ללוואר בארבי, כשביחד הם הפסידו לאינדוס שר (סאנגה וויר).

ב-15 בנובמבר 2024, דווח כי דרייק חתם ב-WWE כחלק מתוכנית ה-WWE ID. הוא הצטרף למותג WWE Evolve תחת שמו האמיתי. ב-5 במרץ 2025, הוא התאבק בפרק הראשון של התוכנית *Evolve*. ב-23 באפריל בפרק של התוכנית *Evolve*, דרייק, ברייס דונובן, זיידה סטיל וסוייפ רייט (בראד ביילור וריקי סמוקס) התאחדו כדי להקים קבוצה בשם The Vanity Project. ב-4 ביוני בפרק של התוכנית *Evolve*, הוא ניצח את שון לגאסי, אידריס אנופי וקיאנו קרבר בקרב הדחות מרובע וכתוצאה מכך הוכתר כאלוף Evolve הראשון של ה-WWE.

ב-13 בינואר 2026, דרייק, ביילור וסמוקס הועברו למותג NXT. ב-18 במרץ בפרק של התוכנית *Evolve* (שהוקלט ב-20 בפברואר), דרייק הגן על אליפות Evolve בפעם האחרונה כחבר במותג לפני שעבר ל-NXT באופן מלא. באותו הפרק, הוא הפסיד את התואר לאהרון רורק, ובכך הסתיימה תקופת כהונתו כאלוף שנמשכה 301 ימים (287 ימים לפי הספירה הרשמית של WWE בשל עיכוב שידור).

## אליפויות והישגים

* **הישגים בארגון ההיאבקות Elevation Pro Wrestling**
** אליפות במשקל כבד של Elevation Pro (פעם אחת)

* **הישגים בארגון ההיאבקות Fire Star Pro Wrestling – FSPW**
** אליפות במשקל כבד של FSPW (פעם אחת)
** האליפות הדרום מזרחית של FSPW (פעם אחת)
** אליפות הזוגות של FSPW (פעם אחת)  - עם ג'יי מלאכי

* **הישגים בארגון ההיאבקות Premier Wrestling Federation – PWF**
** אליפות הזוגות של PWF (פעמיים)  - עם ג'יי מלאכי

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-153 מתוך 500 המתאבקים הטובים ביותר לשנת 2025

* **הישגים בארגון ההיאבקות World Wrestling Entertainment – WWE**
** אליפות Evolve של ה-WWE (פעם אחת, האלוף הראשון)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-2003
דוני (פירושונים)

קטגוריה:שמות פרטיים
קטגוריה:שמות משפחה
קטגוריה:שמות חיבה
ליכן סימפלקס כרוני

**ליכן סימפלקס כרוני** (**LSC**) הנקראת גם **Neurodermatitis**, היא מצב עורי ייחודי המאופיין ברגישות יתר של העצבים בעור. בעקבות הגרוד נוצר עור עבה עם סימני עור הנגרמים מגירוד ושיפשוף מוגזמים. בדרך כלל נגרמותבליטות קטנות, כתמים, סימני שריטה וקשקשים. קורית בדרך כלל על הצוואר, הקרקפת, העפעפיים העליונים, האוזניים, כפות הידיים, הסוליות, הקרסוליים, פרקי הידיים, אזורי איברי המין והישבן. היא מתפתחת לעיתים קרובות בהדרגה והגירוד הופך להרגל.

## סימנים
ממוזער
אנשים סובלים מ-LSC, מדווחים על גירוד, ולאחר מכן גירוד בלתי נשלט של אותו אזור בגוף. המקומות הנפוצים ביותר של גירוד כרוני הם צידי הצוואר, הקרקפת, הקרסוליים, הפות, החיק, שק האשכים וצדי הפושטים של האמות. עקב הסטיגמה הקשורה לגירוד כרוני, חלק מהמטופלים לא יודו בשפשוף או שפשופים כרוניים. העור עלול להתעבות ולהיות היפרפיגמנטלי-ליכניפי, כתוצאה ישירה מגירודים כרוניים. תופעה זו של גירוד מוגבר קשורה לעיתים לגורמי לחץ.

## סיבות
זוהי הפרעת עור המאופיינת במחזור גירוד מתמשך ומוגזם:
* זה יכול להתחיל ממשהו שמשפשף, מגרה או מגרד את העור, כמו בגדים.
* זה גורם לאדם לשפשף או לגרד את האזור הפגוע. גירוד מתמיד גורם לעור להתעבות.
* העור המעובה מגרד, גורם לגירוד נוסף, וגורם לעיבוי נוסף.
* האזור הפגוע עלול להתפשט במהירות בשאר הגוף.

אחת ההשערות היא שמקורו של ה-LSC, הוא פסיכוסומטי. אלו הנוטים לגרד כתגובה למתחים רגשיים עשויים להיות רגישים יותר למעגל הגירוד. ייתכן שהוא קשור גם לעצבנות, חרדה, דיכאון והפרעות פסיכולוגיות אחרות. אנשים רבים עם LSC מודעים לגירוד במהלך היום, אך ייתכן שהם אינם מודעים לגירוד שהם עושים בשנתם. LSC קשור גם לאטופיה, או אטופיק דרמטיטיס ולעלייה ברמות היסטמין.

## אבחון
LSC מאובחן בדרך כלל על ידי תצפית קפדנית ואנמנזה. לעיתים נחוצה ביופסיה כדי לאשר את האבחנה ולהבדיל אותה מפגיעות דומות אחרות.

## טיפול
הטיפול מכוון להפחתת גירוד וכדי למזער נגעים קיימים מכיוון ששפשוף וגירוד מחמירים את תסמיני LSC. טיפול בגרד ובדלקת באמצעות קרם לחות או משחת סטרואידים (כגון טריאמצינולון או בטאמתזון) הנמרחים על האזור הפגוע בעור. ניתן להפחית גירוד בלילה באמצעות תרופות הרגעה ואנטי-היסטמינים. לעיתים קרובות ניתן לרשום דוקספין, מפני שהוא אנטי-היסטמיני וגם יעיל בהפחתת מעגל הגירוד והגירוד הקשור לתסמינים התנהגותיים פסיכוסומטיים אובססיביים.

כמו בשאר סוגי דלקות בעור, אם תוכנית הטיפול הבסיסית לא הועילה, עשוי הרופא להמליץ על: פוטותרפיה, משחות או תרופות אימונומודולטוריות, במקביל גם יש מקום לבדוק רגישות אלרגית למאכלים וחומרים מגרים.

## קישורים חיצוניים

## הערות שוליים

*
קטגוריה:מחלות עור והרקמה התת-עורית
לואיס לודלו

**לואיס לאון לודלו** (באנגלית: **Louis Leon Ludlow**; 24 ביוני 1873 – 28 בנובמבר 1950) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת אינדיאנה מטעם המפלגה הדמוקרטית. בשנת 1938 הוא הציע את 'תיקון לודלו' לחוקת ארצות הברית, אשר דרש קיום משאל עם לאומי לפני כל הכרזת מלחמה של ארצות הברית, למעט במקרים של מתקפה ישירה. התיקון נדחה בקונגרס בהפרש קטן, לאחר פנייה של הנשיא פרנקלין דלאנו רוזוולט.

## ביוגרפיה
לודלו נולד בחווה סמוך לקונרסוויל, במחוז פייט שבאינדיאנה, ב-24 ביוני 1873, כאחד משמונת ילדיהם של הנרי לואיס ואיזבל (סמיילי) לודלו. ב-17 בספטמבר 1896 נישא לקתרין הובר מאירווינגטון, אינדיאנה, שהייתה עורכת מדור חברה בעיתון 'Sentinel' בוושינגטון.

בשנת 1892 עבר לאינדיאנפוליס, שם החל לעבוד כעיתונאי (בעיתונים Indianapolis Sun, לאחר מכן Indianapolis Sentinel ו-Indianapolis Press) ובהמשך ככתב פוליטי. לודלו שימש ככתב בוושינגטון עבור עיתונים מאינדיאנה ואוהיו (Indianapolis Star, Star League of Indiana, Columbus Dispatch ו-Ohio State Journal), והיה חבר בגלריות העיתונות של הקונגרס בין השנים 1901 ל-1929.

הוא נבחר מטעם המפלגה הדמוקרטית לקונגרס ה-71 ולתשעת הקונגרסים שבאו אחריו, וכיהן בבית הנבחרים של ארצות הברית בין השנים 1929 ל-1949. בשנת 1938 הציע את 'תיקון לודלו' לחוקה, שנועד לחייב משאל עם לאומי לפני הכרזת מלחמה (למעט במקרה של מתקפה ישירה), אך ההצעה נדחתה בהצבעה של 209 מול 188.

לאחר סיום הקריירה הפוליטית שלו חזר לעבוד ככתב עיתונות.

לודלו נפטר בוושינגטון די. סי. ב-28 בנובמבר 1950, ונקבר בבית הקברות 'Rock Creek'.

## קישורים חיצוניים

* 
* 

קטגוריה:אמריקאים ילידי אינדיאנה
קטגוריה:חברי בית הנבחרים של ארצות הברית מוויומינג
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1873
קטגוריה:אמריקאים שנפטרו ב-1950
מיכל מקל

**מיכל מקל** (נולדה ב-1973 לערך) היא רופאה כירורגית ישראלית, המכהנת כמנכ"ל המרכז הרפואי רמב"ם בחיפה.

## ביוגרפיה
מקל נולדה בחיפה ולמדה בבית הספר התיכון עירוני ה'. סיימה את לימודי הרפואה בטכניון. החלה לעבוד בבית החולים רמב"ם בשנת 2000 והתמחתה שם בכירורגיה כללית. לאחר מכן יצאה להתמחות על בכירורגיה אנדוקרינית בבית החולים הכללי מסצ'וסטס ובאוניברסיטת הרווארד. בהמשך עבודתה ברמב"ם מונתה למנהלת השירות לכירורגיה אנדוקרינית. היא בוגרת תוכנית ענבר, עתודה ניהולית של משרד הבריאות וארגון מעוז.

מקל הצטרפה להנהלת בית החולים. שימשה יושבת ראש ועדת ההתמחות, ראש מנהלת איכות, בטיחות וניהול סיכונים וראש מנהלת האשפוז ברמב"ם. כיהנה מאז 2017 כסגנית מנהל בית החולים. השתתפה בניהול המוסד במהלך מגפת הקורונה ובמלחמת חרבות ברזל עסקה בהפעלת בית החולים התת-קרקעי. השתתפה גם בהיערכות בית החולים במבצע עם כלביא.

מקל פרסמה פרסומים רפואיים ומשמשת כמרצה בכירה לרפואה בטכניון.

בשנת 2022 עמדה מקל בראש בית חולים שדה ישראלי שנפרס באוקראינה במשך שישה שבועות וטיפל בלמעלה מ-6,000 מטופלים.

בספטמבר 2025 נבחרה במכרז למנהלת בית החולים רמב"ם והחליפה בתפקיד את פרופסור מיכאל הלברטל. היא האישה הראשונה המכהנת בתפקיד זה.

## חיים אישיים
מקל נשואה ואם לשלושה ילדים. מתגוררת בחיפה.

## קישורים חיצוניים
* הודעת משרד הבריאות על בחירת מקל למנכ"לית רמב"ם
* 
* 
* 
* 

קטגוריה:מנכ"לי רמב"ם - הקריה הרפואית לבריאות האדם
קטגוריה:כירורגיות ישראליות
קטגוריה:בעלות תואר דוקטור לרפואה מהטכניון - מכון טכנולוגי לישראל
קטגוריה:סגל הטכניון: רפואה
קטגוריה:חיפה: אישים
קטגוריה:ישראליות שנולדו ב-1973
עצירה מחבקת (קוראן)

**תַעַאנֻק אל־וַקְף** (בערבית: **تعانق الوقف**; תעתיק: **taʿānuq al-waqf**) הוא סימן במסורת הקריאה של הקוראן המשמש במסגרת כללי וקף ואבתדאא' (وقف وابتداء). הסימן מציין זוג נקודות עצירה חלופיות: הקורא רשאי לעצור באחת מהן, אך אין לעצור בשתיהן יחד.

סימן זה מופיע בדרך כלל בצורת שלוש נקודות משולשות (∴) בשני מקומות שונים בפסוק. כאשר הקורא מגיע לנקודה הראשונה, הוא רשאי לעצור בה; אם בחר להמשיך בקריאה, ניתן לעצור בנקודה השנייה. עם זאת, אין לעצור בשתי הנקודות יחד, משום שעצירה כפולה עלולה לפגוע ברצף התחבירי של המשפט.

## משמעות השם
המונח הערבי **تعانق** פירושו "חיבוק" או "שילוב". בהקשר של סימני העצירה בקוראן, המונח מתאר את היחסים בין שתי נקודות עצירה הקשורות זו לזו.

הכוונה היא ששתי נקודות העצירה "מחבקות" זו את זו מבחינת המבנה התחבירי: עצירה באחת מהן מתאימה, אך עצירה בשתיהן עלולה לשבור את מבנה המשפט.

והסימן על גבי אותיות –  ۛ

## תפקיד במסורת הקריאה
בקריאת הקוראן קיימת חשיבות רבה לחלוקה נכונה של הפסוקים ליחידות משמעות. סימן **تعانق الوقف** נועד לספק לקורא אפשרות בחירה בין שתי נקודות עצירה אפשריות.

במקרים רבים, שתי הנקודות מציינות חלוקות תחביריות שונות של המשפט. עצירה באחת מהן מדגישה מבנה מסוים של הפסוק, בעוד שעצירה באחרת עשויה להדגיש מבנה אחר.

## הופעה בעותקי הקוראן
במהדורות מודפסות רבות של הקוראן מופיע הסימן בצורת שלוש נקודות משולשות (∴) בשני מקומות בפסוק. הסימנים ממוקמים כך שכל אחד מהם מציין אפשרות לעצירה.

מערכת סימנים זו התפתחה במהלך ימי הביניים האסלאמיים כחלק מן המאמצים לשמר את מסורת הקריאה המדויקת של הקוראן ולהקל על הקוראים להבין את מבנה הפסוקים.

## הקשר לתג'וויד
סימני העצירה קשורים קשר הדוק לתג'וויד, התחום במסורת הקריאה של הקוראן העוסק בכללי ההגייה והקריאה התקינה.

בעוד שתג'וויד מתמקד בעיקר בהגייה ובצלילים, סימני העצירה מסייעים לקורא להבין את המבנה התחבירי והמשמעותי של הפסוקים.

## ראו גם
* הקוראן
* תג'וויד
* כללי וקף ואבתדאא'

## ביבליוגרפיה

* von Denffer, Ahmad. ''ʿUlūm al-Qurʾān: An Introduction to the Sciences of the Qurʾān''. Islamic Foundation.
* McAuliffe, Jane Dammen (ed.). ''Encyclopaedia of the Qurʾān''. Brill.
* Ibn al-Jazari. ''An-Nashr fi al-Qiraʾāt al-ʿAshr''.


## הערות שוליים

קטגוריה:הקוראן
קטגוריה:תג'וויד
טאביטה ברגלונד

**אינגריד טאביטה בורגהילד ברגלונד** (בנורווגית: **Tabita Berglund**; נולדה ב-28 במרץ 1989) היא מנצחת וצ'לנית נורווגית.

## ביוגרפיה
טאביטה ברגלונד, שנולדה בכפר במחוז טרנדלג, למדה נגינה בצ'לו בנעוריה בבית הספר העירוני למוזיקה ותרבות של טרונדהיים. היא המשיכה את השכלתה המוזיקלית בקונסרבטוריון למוזיקה של טרונדהיים, שם בין מוריה נמנה אייבינד גימסה. בהמשך למדה מוזיקה באקדמיה הנורווגית למוזיקה, שם המורה העיקרי שלה לצ'לו היה טרולס מור. היא קיבלה תואר מאסטר מהאקדמיה הנורווגית למוזיקה בשנת 2015. בין השנים 2008 ל-2018, היא ניגנה בצ'לו כפרילאנסרית עם הרכבים כגון סולני טרונדהיים. בשנת 2015 הפכה לצ'לנית ממלאת מקום בתזמורת הפילהרמונית של ברגן.

בשנת 2015, ברגלונד התכוונה לקחת קורס בניהול הרכבים באקדמיה הנורווגית למוזיקה, דבר שדרש בחינת כניסה בניצוח – תחום שבו לא התנסתה קודם לכן. לשם כך יצרה קשר עם אולה כריסטיאן רוד מהפקולטה לניצוח באותה אקדמיה. רוד אישר לה לצפות בשיעורי הניצוח שלו, מה שהצית את העניין ארוך הטווח שלה בתחום. בשנת 2017, ברגלונד החלה בלימודים לתואר מאסטר שני באקדמיה, עם התמחות בניצוח ועם רוד כמנחה העיקרי שלה. במהלך תקופה זו, השתתפה בכיתות אמן בניצוח עם ברנרד הייטינק, יורמה פאנולה ויאפ ואן זביידן. בשנת 2018, הארגון "טאלנט נורווגיה" בחר בברגלונד לתוכנית ההכשרה שלו למנצחים צעירים, אופטאקט, לתקופה שבין 2018 ל-2020. היא זכתה בפרס ע"ש נמה ירווי באקדמיה לניצוח של גשטאד בשנת 2018. ברגלונד השלימה את תואר המאסטר השני שלה בניצוח מטעם האקדמיה הנורווגית למוזיקה בשנת 2019.

תקופת האופטאקט (Opptakt) של ברגלונד הובילה להזמנות כמנצחת אורחת עם הרכבים כגון התזמורת הסימפונית של גטבורג, התזמורת הפילהרמונית של אוסלו, והאופרה והבלט הלאומיים של נורווגיה. היא ניצחה כאורחת לראשונה על התזמורת הפילהרמונית של ברגן בקונצרט שנערך תחת מגבלות בידוד בדצמבר 2020. בשנת 2021, מונתה למנצחת אורחת ראשית של התזמורת הסימפונית של קריסטיאנסנד, עם חוזה לשלוש שנים.

בבריטניה, ברגלונד ערכה את הופעת הבכורה שלה כמנצחת אורחת עם תזמורת האלה בנובמבר 2019. בינואר 2023, היא ערכה את הופעת הבכורה שלה בניצוח בארצות הברית עם תזמורת דטרויט. בפברואר 2024, תזמורת דטרויט הכריזה על מינויה של ברגלונד כמנצחת האורחת הראשית הבאה שלה – האישה הראשונה אי פעם שמונתה לתפקיד זה. המינוי נכנס לתוקף בעונת 2024–2025, עם חוזה ראשוני לארבע שנים.

בנובמבר 2023, ברגלונד ניצחה כאורחת לראשונה על התזמורת הפילהרמונית של דרזדן. במאי 2024, על בסיס הופעה זו, הפילהרמונית של דרזדן הכריזה על מינויה של ברגלונד למנצחת האורחת הראשית הבאה שלה – האישה הראשונה שמונתה לתפקיד זה. המינוי נכנס לתוקף בעונת 2025 – 2026, לתקופה ראשונית של לפחות שתי עונות.

בספטמבר 2025, ברגלונד ערכה את הופעתה הראשונה כמנצחת אורחת בסדרת המנויים של הפילהרמונית של ברגן. במרץ 2026, התזמורת הכריזה על מינויה של ברגלונד למנצחת הראשית הבאה שלה, החל מעונת 2027–2028, עם חוזה ראשוני לארבע עונות. מינוי זה מציין את תפקיד הניהול הראשון שלה בתזמורת. ברגלונד היא האישה הראשונה שמונתה למנצחת ראשית של הפילהרמונית של ברגן, האישה השנייה שמונתה לתפקיד ניהול אמנותי בתזמורת נורווגית, והאישה הראשונה שמונתה למנצחת ראשית של תזמורת סימפונית נורווגית בהיקף מלא.

## קישורים חיצוניים

* 

## הערות שוליים

קטגוריה:מנצחות
קטגוריה:נשים ראשונות
קטגוריה:מוזיקאים נורווגים
קטגוריה:צ'לניות
קטגוריה:נורווגים שנולדו ב-1989
בורגו (סרט)

**בורגו** (בצרפתית: **Borgo)** הוא סרט דרמה פשע צרפתי משנת 2023, שכתב וביים סטפן דמוסטייה. הסרט עוסק בסוהרת שעוברת לעבוד בבית סוהר בקורסיקה ונקלעת למערכת יחסים מורכבת עם אסיר בעל השפעה, על רקע מתח בין עולם הפשיעה למערכת הכליאה.

## עלילה
מליסה, סוהרת ותיקה ומוערכת בשנות השלושים לחייה, עוברת עם משפחתה לקורסיקה ומצטרפת לצוות בית סוהר מקומי, שבו מקובל לומר כי "האסירים הם אלה שמשגיחים על הסוהרים". את דרכה במקום החדש מקל עליה סאבריו, אסיר צעיר ובעל השפעה שמציע לה הגנה ועזרה בהשתלבות, בתמורה לציפייה לעזרה מצדה בהמשך. בהדרגה נמשכת מליסה למערך יחסים ואינטרסים שבו הגבול בין מחויבותה המקצועית לבין קשריה עם אסירים מיטשטש, מה שמוביל להסלמת מתחים ולסיכון של חייה האישיים והמקצועיים.

## הפקה ורקע
הסרט נכתב ובוים על ידי סטפן דמוסטייה, בשיתוף התסריטאי פסקל־פייר גרבריני. הוא הופק על ידי חברת ההפקה Petit Film בשיתוף France 3 Cinéma, ובהשתתפות גורמים נוספים דוגמת Canal+. עלילת הסרט נוצרה בהשראת פרשת רצח כפול בנמל התעופה בסטיה–פורתה בקורסיקה בשנת 2017, שבה הייתה מעורבת סוהרת ששיתפה פעולה עם אנשי עולם הפשע, הידועה בתקשורת הצרפתית בכינוי "נשיקת המוות".

הסרט צולם בצרפת, בין היתר בבית סוהר בקומפיין שבמחוז וואז. אורכו של הסרט כ־117 דקות, והוא דובר צרפתית וקורסיקאית.

## שחקנים
בסרט משתתפים בין היתר:
*  – מליסה דאלב, הסוהרת שעוברת לקורסיקה.
* מוסא מנסאלי – ג’יבריל, דמות מרכזית מעולם האסירים.
* לואי ממי – סאבריו פייטרי, אסיר צעיר ומשפיע המציע למליסה הגנה.
* מישל פו – המפקח.
* פבלו פולי – השוטר (הבריגדיר).
* פלורנס לוארה־קאיי  – מנהלת בית הסוהר.

## יציאה לאקרנים
הסרט הוקרן לראשונה בפסטיבל הסרטים הפרנקופוני באנגולם, שבו התקיימה בכורתו העולמית באוגוסט 2023. לאחר מכן יצא להפצה מסחרית בצרפת ב־17 באפריל 2024, בהפצת חברת Le Pacte. מכירות ההפצה הבינלאומיות מטופלות על ידי חברת Charades שבפריז.

## קבלה וביקורת
מבקרים ציינו את הסרט כמיזוג בין דרמת כלא, סרט מתח משטרתי ופורטרט נשי המתמקד בדמותה של מליסה ובהקשר החברתי של קורסיקה. בביקורות שונות הודגשו התסריט המובנה והמתח העלילתי, כמו גם המשחק של הפסיה הרזי בתפקיד הראשי. הסרט סווג כדרמת פשע, וזכה להתייחסויות במסגרת פסטיבלי קולנוע ופרסומים קולנועיים מקומיים ובינלאומיים.

במסגרת פרסי הסזאר ה־50 בצרפת זכתה הפסיה הרזי בפרס השחקנית הטובה ביותר על תפקידה בסרט .

## מאפיינים וחשיבות
בורגו מציע התבוננות במערכת הכליאה והיחסים בין אנשי סגל לאסירים, תוך הדגשת הדילמות האתיות הכרוכות בקשרי כוח, נאמנות ושחיקה מקצועית. ההשראה מפרשת פשע מתוקשרת בקורסיקה ומיקומו של הסרט באי מאפשרים לו לעסוק גם בהקשרים חברתיים ותרבותיים של החברה הקורסיקאית ושל השפעת ארגוני פשיעה על המרחב המקומי. שילוב זה מציב את הסרט כחלק ממסורת של דרמות פשע צרפתיות העוסקות במתח שבין מוסדות המדינה לעולם הפשע המאורגן.

## קישורים חיצוניים

## הערות שוליים

קטגוריה:סרטים בצרפתית
מורטון אברל פוסט

**מורטון אברל פוסט** (באנגלית: **Morton Everel Post**; 25 בדצמבר 1840 – 19 במרץ 1933) היה איש עסקים, חקלאי ופוליטיקאי אמריקאי, שכיהן כנציג לטריטוריית ויומינג בבית הנבחרים של ארצות הברית.

## ביוגרפיה
### ראשית חייו
מורטון אברל פוסט נולד ב-25 בדצמבר 1840 בהנרייטה, ניו יורק, למורטון א. פוסט ולאלרי וויקוור. הוא למד בבתי ספר במדינה, בעיר מדינה שבניו יורק.

בשנת 1860 נסע ברכבות עד נהר המיזורי, ובהמשך הוביל שיירת עגלות מהנהר לדנוור שבטריטוריית קולורדו. בשנת 1864 עזב את דנוור והגיע לאלדר גאלץ' שבטריטוריית מונטנה במהלך הבהלה לזהב, ועזב עם זהב בשווי 75,000 דולר. באוגוסט אותה שנה שימש כציר לוועידה הלאומית של המפלגה הדמוקרטית. באוקטובר נישא לאמליה ברני סימונס ניקולס, והשניים היו נשואים עד מותה ב-28 בינואר 1897.

בשנת 1865 הוביל משלוח מטען עם שנים עשר אנשים נוספים מאטשיסון, קנזס, לדנוור, כאשר הותקפו על ידי כמאה ילידים אמריקאים; אדם אחד נהרג ותשעה נפצעו. בשנת 1866 עבר לנורת' פלאט שבטריטוריית נברסקה, שם הסתיימה מסילת הרכבת יוניון פסיפיק, והמשיך לעבוד בהובלת מטענים.

בשנת 1895 עבר לרנצ'ו קוקמונגה, קליפורניה, והחל לעסוק בחקלאות. בשנת 1901 רכש 2,800 אקרים של קרקע, ובהמשך מכר אותה בשנת 1910.

### קריירה
#### עסקים
ביולי 1867 עבר לשאיין שבטריטוריית דקוטה, ובנה את בית המסחר הראשון בעיר לאחר שהביא עצים מדנוור. בעיר ניהל חנות, את סניף הדואר, השקיע בגידול בקר ורכש אינטרסים בנקאיים. עד שנת 1885 הפך למיליונר.

עם זאת, סופת השלגים הגדולה של 1888 גרמה להרס רכוש בשווי של כ-15 מיליון דולר והשפיעה קשות על עסקיו. לאחר מכן הפך לסוכן נדל"ן באוגדן שבטריטוריית יוטה. בשנת 1890 נסע לאירופה, ולאחר שחזר עבר לסולט לייק סיטי והשקיע בתחום הכרייה עד 1895.

#### פוליטיקה
בשנים 1870–1876 כיהן כחבר בוועדת מחוז לאראמי. בשנים 1878–1880 היה חבר בסנאט של טריטוריית ויומינג. בין השנים 1881–1885 כיהן כנציג הטריטוריאלי של ויומינג בבית הנבחרים של ארצות הברית, עד שבחר שלא להתמודד לכהונה נוספת בשנת 1884.

אשתו, אמליה פוסט, הייתה פעילה למען זכות הבחירה לנשים, ונפגשה עם איזבלה ביצ'ר הוקר, ויקטוריה וודהול וסוזן ב. אנתוני בעת ששימשה כנציגת ויומינג באגודה הלאומית לזכות הבחירה לנשים בשנת 1871. היא פנתה למושל הטריטוריאלי  בבקשה להטיל וטו על חוק שנועד לבטל את זכות הבחירה לנשים בוויומינג, והוא אכן החזיר את החוק ללא חתימה.

### בערוב ימיו
פוסט פרש בשנת 1916 וחי בלוס אנג'לס, קליפורניה, עד שעבר לאלהמברה בשנת 1928. הוא נפטר ב-19 במרץ 1933 באלהמברה, ונקבר בבית הקברות אינגלווד פארק.

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:חברי בית הנבחרים של ארצות הברית מוויומינג
קטגוריה:אמריקאים שנולדו ב-1840
קטגוריה:אמריקאים שנפטרו ב-1933